Eisenhower fastholdte sin enorme popularitet fra krigen, hvilket ligeledes kom til udtryk i hans kampagneslogan "I Like Ike". Eisenhowers popularitet og Trumans upopularitet førte til en republikansk sejr. Her vandt Eisenhower 55,18% af vælgerstemmerne på landsplan, og vandt samtidigt alle delstater uden for de såkaldte Sydstater — det lykkes tilmed Eisenhower at vinde de tre Sydstater Florida, Virginia og Tennessee, der næsten ellers altid havde stemt demokratisk siden slutningen af Rekonstruktionstiden.